大曆年浙東聯唱集 嚴氏園林（六言）
作者：浙東衆詩人
朝代：唐

paragraphs: （嚴維鄭槩王綱〖大曆九年以大理司直充崑山縣令，首建縣學。
據《玉峯志》卷上《學校》、卷中《名宦》〗沈仲昌賈全〖長樂人，弇弟。
大曆四年進士。
歷任咸陽縣令、戶部員外郎、常州刺史、浙東觀察使，永貞元年卒。
據《柳河東集》卷十二《先友記》、《陸宣公翰苑集》卷四、《郎官石柱題名考》卷十二、《會稽掇英總集》卷十八、《舊唐書·憲宗紀》〗段格〖不詳〗劉題〖不詳〗）策杖山橫綠野，乘舟水入衡門。
（嚴維）客來多從業縣，僧去還指煙村。
（鄭槩）春韭青青耐剪，香粳日日宜飧。
（王綱）自愧薄霑冠冕，何如樂在丘園。
（沈仲昌）鳥散紛紛花落，人行處處苔痕。
（賈全）水池偏多白鷺，畦隔半是芳蓀。
（段格）柳徑共知歸郭，暮雲誰使當軒。
（劉題）。